Válibor – Váli Péter Borászata • MOL Nagyon Balaton
A badacsonyörsi szőlők közt áll Váli Péter pincészete, kényelmes és szépen felújított vendégházakkal körülvéve.
Olyan hely ez, ahonnan nehéz szabadulni, jól tesszük hát, ha rögtön az ittalvás igényével érkezünk, borkóstolót és ételt is rendelünk. Itt biztosan családias vendéglátás fogad, humorral fűszerezve – de a birtok kis feliratait jobb nem lelőni előre. Érkeztünkkor helyi termelők által készített sajtot, sonkát, friss, kerti zöldséget tesz elénk Váli Péter, s ha már így tesz, azonnal nyit is mellé egy kéknyelűt, olaszrizlinget vagy éppen pinot noirt. Isten áldja jó szokását!
Badacsonytomaj, Badacsonyörs, Major út 42.